GWYL DEWI, 19009. 


— 


(A ganwyd yng Ngwyl Cymdeithas Gymreig Aberystwyth.) 


z, 
I hoff goffa Dewi ni gadwn yr wyl, 
A barddas lawn Awen ac araeth mewn hwyl; . 
“Nid byd, byd heb wybod ;” “ Arf dysg, goreu arf ;" 
Swyn cydfod eisteddfod twrf terfysg a darf. 
Cydgan—Llam calon gwyllt Walia tra talo ei phlant, 
Yn unfryd trwy'r holl-fyd, warogaeth i'r Sant. 


II. 
Mewn llengar Gymdeithas, gyweithas ei dysg, 
Pob Cymro gan angerdd gwladgarwch a lysg; 
Cyfaredd cynghanedd berorol yr iaith 
Rydd nwyfiant ym mrwydrau milwriaeth ein taith. 
Cydgan—Llam calon gwyllt Walia tra talo ei phlant, 
Yn unfryd trwy'r holl-fyd, warogaeth i'r Sant. 
III. 
Gwrhydri'r marchogion, gorchestion y beirdd, 
Hen urddas preswylwyr rhwysg cestyll fu'n heirdd, 
Rhinweddau rhianedd, hir ddirwest y Saint,— 
Ni chwiliwn goflyfrau eu bonedd a'u braint. 
Cydgan— Llam calon gwyllt Walia tra talo ei phlant, 
Yn unfryd trwy'r holl-fyd, warogaeth i'r Sant. 


IV. 
Lle treigla lli'r Ystwyth a'r Rheidol yn un, 
Gan gwyso'r traeth graian, bwaog ei lun, 
Ym mynwes llwyd Lannau, mynwentydd gwŷr Duw, 
Mae'r ífydd a dysgeidiaeth mewn cydgerdd yn byw. 
Cydgan—ULlam calon gwyllt Walia tra talo ei phlant, 
Yn unfryd trwy'r holl-fyd, warogaeth i'r Sant. 


Vv. 
Athronwyr athrawaidd fwngloddiant heb wall, 
Disgyblion efrydant, a'u hawch yn ddi-ball; 
Llyfrgelloedd, Colegau, Ysgolion y dref, 
Fo'n gyntedd gwybodaeth, dan nodded y Nef. 
Cydgan— Llam calon gwyllt Walia tra talo ei phlant, 
Yn unfryd trwy'r holl-fyd, warogaeth i'r Sant. 


VI. 
Yr hen-wlad o newydd a gwyd yn ei hol, 
A fu a adgyfyd ar fynydd a dôl; 
Trwy byrth Aberystwyth arwrol ei bryd, 
Llif ffyniant llenyddiaeth, hyfforddiant y byd. 
Cydgan—'Trwy byrth Aberystwyth arwrol ei bryd, 
Llif ffyniant llenyddiaeth, hyfforddiant y byd. 

